Vihkeles tjiehpiesvoeth barkosne:

Båatsoeburrie

|  |
| --- |
| **Båatsoeburrien barkoe:**   * bovtsen gåatomedajvh reeredh * krievvieh geehtedh * daajroem utnedh guktie eatnemevierhtieh åtnasuvvieh dorjese- jïh barkoemïeli mietie * leekedidh jïh smeejvedh maereleslaakan jïh eensi laakan * bijjieguvviem utnedh båatsoen budsjedteste jïh ekonomijeåtnoste * dïrregh jïh masjijnh gorredidh * njoelkedassi , standardi jïh laaki bïjre maahtoem utnedh eatnemevaarjelimmien bïjre jïh guktie bovtsh jïh jeatjah juvrh gïetedidh * bööremeslaakan gåatomedajvh jïh eatnemedajvh öörnedidh * saemien faageterminologijem nuhtjedh desnie gusnie iemie * rutijnh fulkesidh mah leah HMS:se ektiedamme |

**Lohkeme**

**Biejjieladtje båatsoeburrie sæjhta**

* gïehtjedimmiem jïh bïhkedimmiem lohkedh barkoen bïjre
* åenehks tjaalegh lohkedh
* læstoeh ovmessie barkoejgujmie lohkedh
* bïevnesh jallh e-påastem lohkedh

**Daamhtaj båatsoeburrie sæjhta**

* åtnoebïhkedimmieh orre dorjesidie lohkedh
* åtnoebïhkedimmieh orre dïrregidie lohkedh
* bïhkedimmieh jïh stuvremetjaatsegidie lohkedh
* reektehtsh lohkedh
* bïhkedassh gïetedæmman leekedimmiebåehtjierdimmijste jïh vielie
* mïelh jïjtse kultuvren jïh jïjtse gïehteldimmien bïjre lohkedh

**Muvhten aejkien båatsoeburrie sæjhta**

* orrestehteme bielieh laakijste jïh latjkojste lohkedh
* rutijnh jïh bïevnesh lohkedh mah leah båatsoelaavenjasside ektiedamme
* bïevnesh jïh goerh lohkedh mah leah jïjtse barkoetsiehkide ektiedamme
* ovmessie såarhts kaarhth lohkedh
* HMS-bïevnesh lohkedh
* kuvsjh jïh lïerehtimmiesoejkesjh lohkedh juktie jïjtjemse staeriedidh
* eatnemereeremen jïh ekonomiseeredimmien bïjre lohkedh jïh ussjedidh
* faageles orrestamme bïevnesh lohkedh
* tjïelten mieriedimmieh båatsoen bïjre lohkedh
* bïevnesh lohkedh gosse latjkoeh jïh maeksemelatjkoeh dorje
* daajroem utnedh njoelkedassi bïjre juktie bovtsh såaka jïh gïehtele daaletje njoelkedassi mietie

**Tjaeleme**

**Biejjieladtje båatsoeburrie sæjhta**

* åenehks notaath barkoelaavenjasside tjaeledh
* bïevnesh jallh e-påastem tjaeledh
* åenehks bïevnesh jïjtsasse jallh mubpide tjaeledh

**Daamhtaj båatsoeburrie sæjhta**

* joekehtassh jïh heannadimmieh barkoevoelpide jallh aajhteridie reektedh
* dongkemegoerem dievhtedh våarhkojde jïh dalhketjidie
* bijjieguvviem guktie barkeme
* vihtiestimmiem orrestehtedh mah leah eatnemereeremen jïh njoelkedassi bïjre

**Muvhten aejkien båatsoeburrie sæjhta**

* prieviem jïh ohtsemem tjaeledh
* notaath vaeltedh kuvsjijste jïh lïerehtimmieprogrammijste
* læstoeh darjodh vuarjasjimmien bïjre mah dïrregh jïh masjijnh daarpesje barkoelaavenjasside
* ovmessie goerh illedh mah leah jïjtse gïehteldæmman / dorjemassese ektiedamme
* raeriestimmieh buektedh orre rutijnide jïjtse gïehteldæmman/darjoemasse
* aktem aelhkie gïehteldimmiesoejkesjem bæjjese bïejedh, juktie aarvoesjugniedimmiem lissiehtidh, mij våaromem åtna båatsoejielemebaseradamme dorjesisnie
* buerkiestidh guktie giedtieh jïh tseegkemh båatsose leah bæjjese bigkeme
* goerh jïjtse barkoetsiehkide dievhtedh

**Njaalmeldh tjiehpiesvoete**

**Biejjieladtje båatsoeburrie sæjhta**

* barkoevoelpigujmie jallh deallahtæjjajgujmie gaskesadtedh
* jeatjah barkoevoelpigujmie jallh aajhterigujmie soptsestalledh juktie barkoem iktedidh
* bïevnesh jïh bïhkedimmieh vedtedh jïh dåastodh
* barkoem buerkiestidh mij dorjesåvva
* barkoem soejkesjidh barkoevoelpigujmie jïh aajhterigujmie
* barkoem mubpiejgujmie digkiedidh jïh soejkesjidh

**Daamhtaj båatsoeburrie sæjhta**

* tjïelkestimmide aajhterijstie jallh barkoevoelpijste goltelidh jïh vaestiedidh
* jarkelimmieh laavenjassine raeriestidh jïh vuekine guktie edtja barkoem darjodh
* bïhkedassh åadtjodh jïh barkoem digkiedidh aajhterigujmie
* dåeriesmoerh jallh laavenjassh buerkiestidh sæjjasadtjese jallh orre barkoevoelpide
* ovmessie råajvarimmieh digkiedidh juktie heaptojde båatsose giehpiedidh

**Muvhten aejkien båatsoeburrie sæjhta**

* faahketji heannadimmiej jallh ovlæhkoej bïjre bïeljelidh
* meatan årrodh sisnjelds jïh byjngetje lïerehtimmesne, vuesiehtimmien gaavhtan kuvsjine jarkelamme byögkeles njoelkedassi bïjre
* jiehtedh gåessie naakede maam ij guarkah
* dåeriesmoerh digkiedidh aamhtesevuekine jallh barkoevuekine aajhterigujmie jallh barkoevoelpigujmie
* sjïere baakoeh jïh dïejvesh nåhtadidh mah leah ektiedamme båatsoefaagese
* buerkiestidh jïh digkiedidh ovmessie ekologeles, ekonomeles jïh kulturelle faktorh mah leah vihkeles jis edtja aktem monnehke båatsoem aktene dajvesne utnedh
* orre barkoevoelph jallh sæjjasadtjebarkijh barkoevuekiej bïjre bïevnedh
* skïemtjelassen bïjre bïevnedh jïh aaj jis ij båetieh barkose

**Ryökneme**

**Biejjieladtje båatsoeburrie sæjhta**

* guvviedimmieh, kaarhth nåhtadidh jïh ellies stoeredahkese ryöknedh
* taalh jïh aerviedimmieh vïhtesjadtedh mah vihtiestieh darjomh leah dorjesovveme
* taalh vïhtesjadtedh mah leah möölemasse jïh statistihken våaroemasse bïejesovveme
* tïjjem aerviedidh man guhkiem barkoe edtja årrodh
* ryöknedh man jïjnje materijaalh jïh dïrregh daelie åtnasuvvieh

**Daamhtaj båatsoeburrie sæjhta**

* åtnoem beetsuvistie vïhtesjadtedh gåatomejaepien ålkolen
* åasah ovmessie deallahtæjjijste viertiestidh
* reeknegh jïh fakturah gïehtjedidh
* aarvehtsh darjodh jallh aerviedimmieh darjodh gïehteldimmien åvteste
* jïjtse baalhkam gïehtjedidh
* materijaale- jïh beapmoeåtnoem aerviedidh

**Muvhten aejkien båatsoeburrie sæjhta**

* daerpiesvoetem barkoefaamose vuarjasjidh jaepieboelhki jïh darjomi muhteste
* budsjedtem gïehtjedidh jïh lahtestimmiejgujmie båetedh gïehteldimmien bïjre
* taalh gaavnedh jïh statistihkem, tabellh jïh diagrammh båatsoen bïjre darjodh goh vihtiestimmie jarkelimmiej bïjre tïjje doekoe
* maaksoeh aerviedidh gosse byjngetje barkoefaamoeh leejjedh
* dajvedïenestem aerviedidh juktie giedtieh jïh tseegkeldahkh båatsose haamoedidh
* budsjedtem darjodh juktie dalhketjh jïh masjijnh åestedh

**Digitaale tjiehpiesvoeth**

**Biejjieladtje båatsoeburrie sæjhta**

* bïevnesh jïh e-påastem seedtedh jïh dåastodh
* bijjieguvviem utnedh jïjtse barkoen bïjre goh vihtiestimmie båatsoen bïjre
* sosijaale nehteviermiej tjïrrh orrestidh

**Daamhtaj båatsoealmetje sæjhta**

* e-påastem seedtedh lissietjaalegigujmie
* sïejhme kontovreprogrammem nuhtjedh
* taalh jïh bïevnesh ryökneme-aarhkese bïejedh
* åasah joekehts deallahtæjjijste gaskeviermesne viertiestidh
* vaaroebïevnesh nehtesne vaaksjodh
* åtnoebïhkedimmieh jïh bïevnesh gaskeviermesne gaavnedh
* guvvieh vihtiestimmesne nåhtadidh gosse joekehtsh jallh heannadimmieh orreme
* vaaroeh gaskeviermesne dongkedh
* latjkoeh jïh tjaatsegh vöörhkedh

**Muvhten aejkien båatsoeburrie sæjhta**

* dorjesebïevnesh, laakh jïh njoelkedassh gaavnedh mah leah båatsose ektiedamme
* latjkoeh bïejedh jïh dejtie elektrovneleslaakan vöörhkedh
* sjiehteles daataprogrammem nåhtadidh juktie maaksoeh jïh åasah aerviedidh
* gaskeviermiem vaaksjodh orre njoelkedassi bïjre byjresenænnoestimmiej jïh kreekevoeten bïjre
* faalenassegihtjemh gaskeviermesne bïejedh juktie vaaroeh jallh dïenesjh åestedh
* orrestehteme njoelkedassh kreekevoeten jïh HMSen bïjre gaskeviermien tjïrrh gaavnedh
* åehpiedehtemh statistihkine jïh diagrammine jïjtse gïehteldimmeste darjodh
* meatan årrodh digkiedimmine jïh jïjtse mïelh buektedh jïjtse kultuvren jïh jielemen bïjre nehtesne
* kaarhth jallh GPS:m nuhtjedh
* byögkeles nehteportaalh nuhtjedh goh Altinn jallh skaehtieetaate
* goerh mah leah båatsose ektiedamme nuhtjedh
* ovmessie digitaale tjåanghkoesijjieh nuhtjedh laavenjostose jïh govlesadtemasse
* ovmessie lïerehtimmievierhtieh nuhtjedh
* QR- jïh sïevekodah daerpiesvoeten mietie nuhtjedh
* smarttellefovnem jïh nehtepreejrem nuhtjedh ovmessie appigujmie mah leah ektiedamme laavenjasside